ЗАПИСНИК

са дванаесте редовне сједнице Комисије за програмске садржаје на албанском језику и језицима припадника других мањинских народа и других мањинских националних заједница

Сједница Комисије је одржана дана 23.02.2023. године.

Сједници су присуствовали:

1.Мирхета Гачевић, предсједница;

2.Верон Халили, члан;

3.Адмир Адровић, члан;

4.Ивана Крушчић, чланица.

Фрасхер Селимај и Трипо Матијевић, чланови нису присуствовали сједници због раније преузетих обавеза, о чему су уредно обавијестили предсједницу Комисије.

Поред чланова Комисије, сједници је присуствовао и Иван Лековић, секретар Комисије.

На сједници је усвојен слиједећи

 ДНЕВНИ РЕД

1.Расправа и изјашњавање у вези Записника са једанаесте редовне сједнице Комисије;

2.Разговор са представницима редакције за мањине, у циљу сагледавања могућности за увођење нове емисије, која би се бавила заштитом културне баштине мањина;

3.Разно.

 I

Записник са једанаесте редовне сједнице Комисије је усвојен гласовима свих присутних чланова.

(4 гласа ЗА)

 II

За другу тачку дневног реда обезбиједјено је присуство представника РТЦГ из програма за мањине, Руководиоца Сенада Гиљаја, Уредника програма за мањинске заједнице на ТВЦГ, Богића Ракочевића,Уредника програма на албанском језику на ТВЦГ, Ника Каљаја, Уредника програма на албанском језику на РЦГ, Мараша Дедвукаја.

Мирхета Гачевић је упознала госте из редакције са иницијативом упућеној Савјету РТЦГ као и њиховим одговором у вези са истим.Наиме, чланови комисије су сматрајући да постојећа емисија “Мостови” није довољна у смислу заштите националног идентитета и културне баштине мањина, предложили уводјење нове емисије која би употпунила постојећи садржај.

Одговор Савјета РТЦГ је био да из достављеног предлога препознају садржај постојеће емисије, те је затражено да се достави детаљнији опис, како би се размотриле могућности уводјења нових рубрика у постојећој или да се размотри припрема нове емисије, уколико се за то стекну услови.

С тим у вези, истакла је да је позив услиједио како би се чланови комисије упознали са техничким, кадровским, финансијским капацитетима и баријерама у раду редакције, у смислу сагледавања могућности за реализацију наведеног.Поставила је питање да ли је редакција у буџету препозната као посебна јединица.

Адмир Адровић је подсјетио да је састанак сличним поводом био организован на једној од претходних сједница , те упитао да ли су се у неком сегменту побољшали услови за рад.

Одговарајући на постављена питања, представници редакције су истакли да је прибављена одредјена опрема, те с тог аспекта услови јесу побољшани. Навели су да по њиховим сазнањима нису препознати као посебна јединица у буџету.

Поред тога, речено је да је упућен предлог менаџменту РТЦГ за уводјење нове емисије, која би се реализовала у сарадњи са регионалним тв центрима, под радним називом “Гласови из сусједства”. Наведени предлог је добио одобрење Савјета РТЦГ али реализација још није почела.Сматрају да измјена термина емитовања емисија “Мостови” и “Саворе” није добро решење.

Истакнуто је и да редакција програма за мањинске заједнице нема задовољавајуће услове за рад, са више аспеката. Редакција програма броји укупно четири запослена (уредника и три новинара, од којих је један ангажован на изради програмског садржаја на ромском језику).Посао обављају у мањем канцеларијском протору. С тим у вези, било је обраћања око запошљавања једног сарадника за сјеверни дио земље који би по потреби био на располагању и другим редакцијама и једног сарадника за подручје Боке али да предлози нису наишли на потребно разумјевање.Истовјетан захтјев и одговор је био за припадника ромске заједнице.

Мишљења су да је због постојећих капацитета реалнија опција да се ради на унапредјењу постојеће емисије “Мостови”, за коју сматрају да може бити унапријеђена.

Као највећи недостатак истичу недостатак адекватног кадра те до рјешавања истог не може бити ријечи о повећању броја емисија за мањинске народе и заједнице.

Речено је и да се почело са експерименталним програмом он-лине канала на албанском језику, те да ће ускоро почети са цјелокупним програмом.

Адмир Адровић је запитао представнике редакције да ли је постојала иницијатива у ранијем периоду да се један канал издвоји за мањинске народе и заједнице, с обзиром да такви примјери постоје у региону.Одговорено је да предлог није реалан, због више баријера које постоје у овом тренутку.

Мирхета Гачевић да у Фонду за мањине постоје добри пројекти за које су издвојена велика средства, те сматра да би исти могли бити од користи за побољшање садржаја који се емитује у оквиру редакције.

 III

У оквиру тачке разно, није било тема за расправу.

ЗАПИСНИК САЧИНИО ПРЕДСЈЕДНИЦА КОМИСИЈЕ

Иван Лековић Мирхета Гачевић